جنتٕک بٲتھ

جنتٕک بٲتھ (اَنٛگریٖزی : Songs Of Paradise) چھےٚ 2025 ہٕچ ہِندوستٲنؠ سوانحی میوزیکل ڈراما فِلِم یَتھ دانِش رینزوٗ ہدایت کٲری کران چھ۔ یہِ فِلِم چھےٚ رِتیش سِدھوانی، فرحان اختر, شفات قاضی تہٕ دانِش رینزون پروڈیوس کٔرمٕژ، یَتھ مَنٛز دانِش رینزوٗ، سُنیاانا کاژٕر سنٛد سکرین پلے تہٕ نرنجِن اینٛگر ڈائیلاگ چھِ۔ مرکزی کردار چھ صباح آزاد، سونی رازدان تہٕ زین خان دُرانی ادا کران۔ اَتھ فلمہ مَنٛز چھ تارک رینا، لِلیٹ دوبے، شیبہ چڈھا، شِشِر شرما تہٕ لَلِت پریمو تہٕ شٲمل۔ یہِ دٔلیٖل چھےٚ أکس کٲشِرؠ زنانہ ہنٛد سفرٕچ پیروی کران یوٚس راج بیگم سٕنٛدؠ بٲتھ سٟتؠ متٲثر گژھتھ گؠون واجؠن بننِک خواب چھ وٕچھان۔ راج بیگم، یوٚسہٕ کشمیرٕچ میلوڈی کوئین کہ ناوٕ سٟتؠ زاننہٕ چھ یوان، ٲس پَدَم شِرٛی ایوارڈ یافتہٕ تہٕ سنگیت ناٹک اکادمی ایوارڈ زینن واجیٚن چھَ۔ ورائٹی پؠٹھ حالٕے مَنٛز اکہ اعلانس مَنٛز آو ایٚکسیل ایٚنٛٹرٹینٚمینٹ فلمہ ہنٛدؠ پروڈیوسر بناونہٕ۔  ایمیوک پریمیئر آو 29 اَگَست 2025 ایمیزون پرائم ویٖڈیو  پؠٹھ کرنہٕ۔

 بُنیٲدی دٔلیٖل  

یہِ فلِم چھِ کٲشرؠن فنکارَن ہٕنٛز دٔلیٖل، یِہنٛدِ جدوجہد، تہٕ ٲخری کامیٲبی بیان کران۔ یہِ پلاٹ چھ کشمیر مَنٛز ترتیب آمت دنہٕ تہٕ اَتھ علاقس مَنٛز چھ بٲتھ، سنٛس تہٕ تَوٲریٖخ ہاونہٕ یوان۔

 اداکٲری کرن وٲلؠ  

 صبا آزاد بطور زیبہ اختر، جوان
 سونی رازدان بطور نوٗر بیگم، بُڈ زیبا اختر
 زین خان دُرانی بطور آزاد مقبوٗل شاہ
 شیبہ چڈھا بطور حمیٖدہ
 لِلیٹ دوبے بطور خالا
 تارک رینا بطور روٗمی
 شِشِر شرما بطور ماسٹر جی
 لَلِت پریمو بطور بھان
 ارمان کھیرا بطور کول
 بشیر لون بطور اَبا
 میٖر سَروَر بطور بشیٖر 
 فیزان بھٹ
 متینہ راجپوٗت
 چِترنجن تِرٛپاٹھی بطور ٹیبوٗ
 جونید ماگرے
 رحمت رتن
 احمد ابن عمر
 بِسمہ میٖر

 پروڈکشن 

صباح آزاد آو فلمہ مَنٛز أکس ینہٕ واجینہ گلوکارہ سُنٛد کردار ادا کرنہٕ خٲطرٕ کاسٹ کرنہٕ، یوٚسہٕ أکس کٲشِرؠ گلوکارہ راج بیگم نِش مُتٲثر چھےٚ۔ فِلمساز کوٚر بیان زِ تٔمؠ کوٚر صبا آزاد مرکزی کِردارٕ خٲطرٕ شٲمِل تِکیٛازِ اداکٲر تہِ چھِ اَکھ موسیقار تہٕ چھے٘ کٔشیٖرِ پؠٹھہٕ ۔

فلمہِ ہٕنٛز شوٹنگ آیہِ کٔشیٖرِ کؠن مُختٔلِف علاقَن مَنٛز تہٕ 22 اکتوبر 2022 مُکمل گٔیہِ۔

صباہَن کوٚر پننِس اِنسٹاگرامَس پؠٹھ فلمہِ مَنٛز پردَس پؠٹھ پننہِ شکلہِ ہٕنٛز اَکھ جھلک شیئر، یَتھ مَنٛز سۄ مائیکروفونَس برٛونٛہہ کنہِ کھڑا ؤچھنہٕ چھِ، رؠوٲیتی پَلَو لٲگِتھ تہٕ گؠون والؠن ہِنٛدِ پس منظر مَنٛز سارنٛگ تہٕ سنتوٗر ہِوؠ گؠونٕکؠ چیٖز وایان۔

 ریلیٖز 

سونٛگ آف پیراڈائز آو 29 اَگَست 2025 اَمیزن پرٛایِم ویٖڈیو  پؠٹھ ریلیز کرنہٕ۔

 اِستقبال 

سونگس آف پیراڈائز چھِ عام طور پٲٹھؠ مثبت جٲیزٕ مِلے مٕتؠ، زیٛادٕ تر نقاد چھِ اَتھ 5 مَنٛز 3 پیٹھہٕ 3.5 سٹارن درمیان درجہٕ بندی کران۔ جٲیزٕ نِگارو کٔر اَمہِ چہِ سادٕ، شٲعرانہ دٔلیٖل وننہٕ، اداکٲری کرن وٲلؠ (خاص طور صبا آزاد) سٕنٛز زبردست کارکردٕگی تہٕ خوٗبصوٗرت موسیٖقی ہٕنٛدِ تعریٖف۔ یہِ فلِم چھِ 1950-60 کِشیٖرِ مَنٛز أکِس زنانہٕ فنکار ہٕنٛدِس سفرٕچ ایماندارانہٕ تصویر کشی باپتھ مشہوٗر، یُس اکثر راج بیگم سٕنٛزِ زِنٛدگی تہٕ فنس مٔریٖد تہٕ کم بیان کرنہٕ آمُت خراج تحسین پٲٹھؠ ونٛنہٕ چھُ یِوان۔ حالانٛکہِ کینٛہہ تَنقیٖد نِگار کوٚر بیٲنی ہٕنٛز گہرٲیی یا خاموش اثر، زیٛادٕ تر کوٚر اتفاق زِ یہِ چھُ اخلاص تہٕ کٲشرِ ثقافت تہٕ موٗسیٖقی ہُنٛد جیٚشنہٕ خٲطرٕ اَکھ قٲبِل نظر۔

حَوالہٕ 

زٲژ:فِلِم